O nouă seară de repetiții l-a făcut pe Nea Marin să cedeze de supărare. În timp ce coregraful încerca să îi organizeze pe toți și să pună cap la cap întregul show, un chitarist a intrat pe scenă și a început să cânte în timp ce el vorbea. Deși inițial coregraful a încercat să facă abstracție de haosul creat, la un moment dat, a cedat și nimeni nu și-a imaginat că ar fi putut reacționa astfel.
Nea Marin, reacție complet neașteptată la Poftiți pe la noi: Poftiți în Dobrogea! Sezon 10 episodul 17 din 28 mai 2024. Ce a făcut când un chitarist i-a întrerupt repetițiile
Extrem de deranjat de haosul creat la repetiții, Nea Marin pur și simplu și-a strâns lucrurile și a plecat. Contrar așteptărilor tuturor, coregraful nu a spus și nici nu a făcut nimic ci doar a ieșit din sală, dezamăgit.
„La un moment dat a intrat Jimmy Hedrix sau cine era, sosia lui de nu se mai oprea. Nici el cu chitara, nici Nea Marin din vorbă”, a remarcat Liviu.
„M-am gândit dacă îi dă una la ăsta cu chitara în cap”, a fost reacția lui Țociu.
„O fracțiune de secundă, am avut în cap să mă duc să-i dau direct din cu chitara aia să i-o fac praf”, a declarat coregraful care a hotărăt să iși ia la revedere și să plece de la repetiții. „Îi mulțumesc lui Dumnezeu că îmi dă tăria să nu fac prostii”, a mai adăugat.
„Cum e tăcerea e ca mierea, fuga e rușinoasă, dar e sănătoasă, așa că le-am aplucat pe amândouă”, a mai spus el după ce plecat la rulota sa.
Chiar dacă Liviu și Andrei au mers după el să îl împace, Nea Marin a spus foarte categoric că nu mai face nicio coregrafie.
Iuliana Luciu, show plin de grație la repetiții la Poftiți pe la noi: Poftiți în Dobrogea! Sezon 10 episodul 17 din 28 mai 2024. Cum a arătat prinsă în hamuri, plutind deasupra scenei
În timp ce băieții nu și-au putut continua repetițiile fără Nea Marin, Iuliana Luciu i-a surprins pe toți. Foarte curajoasă, ea a acceptat să se pregătească show la înălțime pentru spectacolul final care se va desfășura la Circul Bellucci.
Ajutată de Ivan, unul dintre cascadorii din echipă, frumoasa brunetă s-a lăsat ridicată în aer fără pic de frică. Aceasta era prinsă doar în câteva hamuri, însă a plutit grațios deasupra scenei.
„Să zbori prin circ fără repetiții în prealabil, doar puțin antrenament să ai priza cum trebuie, e curajoasă!”, a spus Edi Stancu atunci când a văzut-o.
„Am încercat să repet cu Ivan, doar că nu aveam nicio fașă să o pun pe mâini”, a explicat Iuliana Luciu când a fost neovită să renunțe la repetițiiloe din acea seară din cauza durerii.